চিত্রনাট্য রচনাসহ রেডিও, টেলিভিশন, মঞ্চ এবং চলচ্চিত্রের বিশিষ্ট চরিত্রে অভিনয় করেন একুশে পদকপ্রাপ্ত প্রখ্যাত নাট্যকার মমতাজ উদ্দিন আহমদ। তাঁর রচিত নাট্য সমূহের মধ্যে ১.নাট্যত্রয়ী ২.হৃদয়ঘটিত ব্যাপার স্যাপার ৩.স্বাধীনতা আমার স্বাধীনতা ৪. কি চাহ শঙ্খচীল ৫.জমীদার দর্পণ ৬.সাত ঘাটের কানাকড়িসহ আরও অসংখ্য নাটক। ১.লাল সবুজের পালা ২.জোহরা ৩.কাঠগড়া (রবীন্দ্রনাথের শাস্তি গল্প অবলম্বনে) ৪.বিরাজ বউ প্রভৃতি তাঁর উল্লেখযোগ্য চিত্রনাট্য রচনা। বাংলাদেশের নাটকের ইতিবৃত্ত, বাংলাদেশের থিয়েটারের ইতিবৃত্ত, নীলদর্পন(সম্পাদনা), সিরাজউদ্দোলা (সম্পাদনা), নাটক বিষয়ে বিবিধ প্রবন্ধ প্রভৃতি তাঁর উল্লেখযোগ্য নাট্য বিষয়ক আলোচনা-রচনা। তাঁর লিখিত গদ্যরচনার মধ্যে ১.চার্লি চ্যাপলিন-ভাড় নয় ভব ঘুরে নয় (গবেষণা) ২. বাংলাদেশ প্রসঙ্গ বঙ্গবন্ধু (গবেষণা) ৩.আমার ভেতরের আমি (গবেষণা) ৪.আমার সময় এবং আমি(গবেষণা) উল্লেখযোগ্য। এছাড়া, তিনি জাতীয় পত্র-পত্রিকায় বিভিন্ন বিষয়ে কলাম লিখেন এবং বন ও পরিবেশ মন্ত্রণালয়, যুব উন্নয়ন অধিদপ্তর, বাংলাদেশ নির্বাচন কমিশনসহ বিভিন্ন সরকারি-বেসরকারি প্রতিষ্ঠানের জন্য প্রচার স্পট ও বিজ্ঞাপন নির্মাতা হিসেবে দীর্ঘদিন কাজ করেছেন।